


Z A P I S N I K
33.  sjednice Vijeća Gradske četvrti Donja Dubrava,
održane 30. siječnja 2020.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić. Potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić, Lara Tomkić i Ivan Trstenjak.
Nazočni članovi VMO: Mladen Šafranić – predsjednik VMO Donja Dubrava, Željko Đuretec – predsjednik VMO „30. svibnja 1990.“, Davorin Dokolenić – predsjednik VMO Resnički gaj, Tin Trstenjak – predsjednik VMO „Ivan Mažuranić“, Anto Ešegović – predsjednik VMO Stari Retkovec, Nevenka Vuleta – članica VMO Čulinec i Viktor Kramarić– član VMO Novi Retkovec. 

Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava. O tijeku sjednice vodi se video zapis.
Predsjednik pozdravlja sve prisutne te utvrđuje da je nazočno svih 15 članova Vijeća te ono može pravovaljano odlučivati. 
Predsjednik otvara 33. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 32. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkom 4. za koju su materijal primili prije početka sjednice. Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da je prijedlog dopune jednoglasno prihvaćeni te da je jednoglasno usvojen

DNEVNI  RED:

1. Prijedlog financijskog plana Gradske četvrti Donja Dubrava za 2020.
2. Prijedlog programa održavanja komunalne infrastrukture na području Gradske četvrti Donja Dubrava u 2020.
3. Prijedlog Plana komunalnih aktivnosti Gradske četvrti Donja Dubrava u 2020.
4. Prijedlog zaključka o prijedlogu utroška sredstava s pozicije ostali nespomenuti rashodi poslovanja
5. Prijedlog zaključka o raspolaganju nekretninom k.č.br.7159 k.o. Dubrava
6. Prijedlog zaključka o prijedlogu postavljanja vertikalne signalizacije na području Mjesnog odbora Stari Retkovec
7. Prijedlog zaključka o prijedlogu za uklanjanje spremnika za otpad u Resničkom putu 88
8. Predlaganje kandidata za suce porotnike Općinskog suda u Novom Zagrebu – donošenje zaključka
9. Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopunama Statuta Grada Zagreba
b) Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)
c) Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. do 2016., do kraja 2020.)
d) Prijedlog zaključka o raspodjeli sredstava za djelomično pokrivanje gubitka Kliničke bolnice „Sveti Duh“ i Specijalne bolnice za plućne bolesti
e) Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu
f) Prijedlog Odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
g) Prijedlog zaključka o raspisivanju i objavi javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba
h) Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
i) Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti
j) Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.
10. Pitanja, prijedlozi i obavijesti


Ad 1 - Prijedlog financijskog plana Gradske četvrti Donja Dubrava za 2020.
Predsjednik obrazlaže Prijedlog financijskog plana i otvara raspravu.
Bez rasprave Vijeće jednoglasno donosi

FINANCIJSKI PLAN 
Gradske četvrti Donja Dubrava za 2020.
(Tekst Financijskog plana priložen je ovom zapisniku i njegov je sastavni dio)


Ad 2 - Prijedlog programa održavanja komunalne infrastrukture na području Gradske četvrti Donja Dubrava u 2020.
Predsjednik otvara raspravu. Bez rasprave Vijeće jednoglasno donosi

PROGRAM
održavanja komunalne infrastrukture
na području Gradske četvrti Donja Dubrava u 2020.
(Tekst programa priložen je ovom zapisniku i njegov je sastavni dio)
Ad 3 - Prijedlog Plana komunalnih aktivnosti Gradske četvrti Donja Dubrava u 2020.
Predsjednik napominje da se čekalo da stignu troškovnici Zagrebačkih cesta tako da članovi nisu primili Prijedlog Plana uz poziv nego prije početka sjednice. Otvara raspravu. 
Bez rasprave Vijeće jednoglasno donosi

Plan komunalnih aktivnosti
Gradske četvrti Donja Dubrava u 2020.
(Tekst Plana priložen je ovom zapisniku i njegov je sastavni dio)


Ad 4 - Prijedlog zaključka o prijedlogu utroška sredstava s pozicije ostali nespomenuti rashodi poslovanja
Predsjednik otvara raspravu o Prijedlogu zaključka. Bez rasprave Vijeće jednoglasno donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 187-3299 "Ostali nespomenuti rashodi poslovanja" za 2020. raspolaže sa 200.000,00 kn.	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                                       25.000,00 kn

   2. Društvena, kulturna, sportska i druga događanja (Dani Dubrave i sl.)			                                                                                                                   85.000,00 kn

3. Potrebe ustanova kojima je osnivač Grad Zagreb                                  90.000,00 kn

                                                                             Ukupno:                       200.000,00 kn

        III.  Daje se ovlaštenje predsjedniku Vijeća Gradske četvrti Donja Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 187-3299 "Ostali nespomenuti rashodi poslovanja" za 2020. odobrava plaćanja do iznosa od 5.000,00 kn. 
   O potpisanim odobrenjima predsjednik Vijeća će izvijestiti Vijeće.

        IV. Ovaj će Zaključak biti dostavljen Gradskom uredu za mjesnu samoupravu.



Ad 5 - Prijedlog zaključka o raspolaganju nekretninom k.č.br.7159 k.o. Dubrava
Predsjednik pojašnjava da se radi o zemljištu na kojem je planirana izgradnja dječjeg igrališta, a za projektnu dokumentaciju i izgradnju osigurana su financijska sredstva danas usvojenim Planom komunalnih aktivnosti. Od Gradskog ureda za imovinsko pravne poslove i imovinu Grada dobiveno je očitovanje iz kojeg je vidljivo da su primili zahtjev za kupnju tog zemljišta i da je već data suglasnost za ishođenje lokacijske dozvole za izgradnju stambeno-poslovne građevine. Otvara raspravu.
U raspravi sudjeluju N. Horvatić i predsjednik Vijeća. Po završetku rasprave Vijeće jednoglasno donosi

Z A K L J U Č A K 
o raspolaganju nekretninom  k. č. br. 7159 k.o. Dubrava

1. Vijeće predlaže da se nekretnina, k. č. br. 7159 k.o. Dubrava, u Vrpoljskoj ulici, zadrži u vlasništvu Grada Zagreba odnosno da se zaustavi prodaja zemljišta jer predstavlja javni interes Grada Zagreba. Vijeće Gradske četvrti Donja Dubrava na navedenoj parceli planira izgradnju dječjeg igrališta te je sukladno navedenom u Planu komunalnih aktivnosti u 2020. i osiguralo sredstva za izradu projektne dokumentacije i izgradnju dječjeg igrališta. 
2. Ovaj se zaključak dostavlja Gradonačelniku Grada Zagreba, Gradskom uredu za imovinsko-pravne poslove i imovinu Grada, Gradskom uredu za strategijsko planiranje i razvoj Grada i Gradskom uredu za mjesnu samoupravu.


Ad 6 - Prijedlog zaključka o prijedlogu postavljanja vertikalne signalizacije na području Mjesnog odbora Stari Retkovec
Predsjednik otvara raspravu uz napomenu da se radi o prijedlogu Vijeća Mjesnog odbora Stari Retkovec koji je potrebno podržati, odnosno potvrditi. Bez rasprave Vijeće jednoglasno donosi

Z A K LJ U Č A K
o prijedlogu postavljanja vertikalne signalizacije
na području Mjesnog odbora Stari Retkovec

3. Razmotren je prijedlog Vijeća Mjesnog odbora Stari Retkovec za postavljanjem vertikalne signalizacije – znaka „slijepa ulica“ na području Mjesnog odbora Stari Retkovec.
4. Vijeće predlaže da se postavi vertikalna signalizacija, odnosno prometni znakovi „slijepa ulica“ u sljedećim ulicama:
· Vrinice, odvojak kod k.br. 21
· Vrinice, odvojak kod k.br. 14
· Vrinice, odvojak kod k.br. 6
5. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 7 - Prijedlog zaključka o prijedlogu za uklanjanje spremnika za otpad u Resničkom putu 88
Predsjednik napominje da je ravnateljica Dječjeg vrtića „Jabuka“ ponovno zatražila uklanjanje spremnika za otpad u blizini vrtića budući da je Vijeće Mjesnog odbora Trnava i Vijeće Gradske četvrti zaključcima odbilo njeno prijašnje traženje. Međutim, građani se i dalje neodgovorno ponašaju i odlažu otpad uokolo.
T. Majcan ističe kako je cijeli sustav gospodarenja otpadom urušen. Ustavni sud je obustavio primjenu dopunjene Uredbe o gospodarenju otpadom.
Po završetku rasprave Vijeće jednoglasno donosi

Z A K LJ U Č A K
o prijedlogu za uklanjanje spremnika za otpad u Resničkom putu 88

1. Razmotren je zahtjev Dječjeg vrtića „Jabuka“ za izmještanje spremnika za otpad u Resničkom putu 88 i Zaključak Vijeća Mjesnog odbora Trnava donesen na 31. sjednici, 17. prosinca 2019.
2. Na predmetnoj lokaciji, u neposrednoj blizini Dječjeg vrtića „Jabuka“, pored zelenog otoka građani kontinuirano neodgovorno ostavljaju glomazni otpad te je Vijeće Mjesnog odbora Trnava putem letaka i oglasne ploče obavijestilo građane da će od nadležnog tijela zatražiti uklanjanje spremnika ukoliko se odlaganje nastavi na nepropisan način.
3. Budući da se i nadalje nastavlja nepropisno odlaganje otpada, temeljem Zaključka Vijeća Mjesnog odbora Trnava, predlaže se uklanjanje spremnika za otpad u Resničkom putu 88.
4. Ovaj Zaključak dostavlja se Zagrebačkom holdingu d.o.o., Podružnica Čistoća.



Ad 8 - Predlaganje kandidata za suce porotnike Općinskog suda u Novom Zagrebu – donošenje zaključka
Predsjednik pita članove Vijeća imaju li prijedlog kandidata za suce porotnike. Budući da prijedloga nije bilo, predsjednik predlaže da se sukladno tome donese zaključak. Bez rasprave Vijeće jednoglasno donosi 

Z A K L J U Č A K
o prijedlogu kandidata za suce porotnike
Općinskog suda u Novom Zagrebu

1. Vijeće Gradske četvrti Donja Dubrava nema prijedloga kandidata za suce porotnike Općinskog suda u Novom Zagrebu.
2. Ovaj zaključak dostavlja se Odboru za izbor i imenovanja Gradske skupštine Grada Zagreba.

Ad 9 - Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog statutarne odluke o izmjenama i dopunama Statuta Grada Zagreba
 Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o davanju mišljenja o Prijedlogu statutarne odluke 
o izmjenama i dopunama Statuta Grada Zagreba

1. Vijeće Gradske četvrti Donja Dubrava razmotrilo je Prijedlog statutarne odluke o izmjenama i dopunama Statuta Grada Zagreba te na isti nema primjedbi niti prijedloga.
1. Ovaj će zaključak biti upućen Gradskoj skupštini, Odboru za Statut, Poslovnik i propise.
b) Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)
Predsjednik otvara raspravu o Prijedlogu zaključka. U raspravi sudjeluje D. Šereg. Po završetku rasprave Vijeće jednoglasno donosi

Z A K L J U Č A K
o davanju mišljenja o Prijedlogu zaključka (produženje provedbe
Akcijskog plana Grada Zagreba za prevenciju i suzbijanje zlouporabe droga
te drugih oblika ovisnosti za razdoblje od 2014. do 2017., do kraja 2020.)

1. Vijeće Gradske četvrti Donja Dubrava razmotrilo je Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.) te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.

c) Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. do 2016., do kraja 2020.)
  Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o davanju mišljenja o Prijedlogu zaključka (produženje provedbe
Akcijskog plana suzbijanja štetne uporabe alkohola u Gradu Zagrebu 
za razdoblje od 2013. do 2016., do kraja 2020.)

1. Vijeće Gradske četvrti Donja Dubrava razmotrilo je Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje od 2013. do 2016., do kraja 2020.) te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.

d) Prijedlog zaključka o raspodjeli sredstava za djelomično pokrivanje gubitka Kliničke bolnice „Sveti Duh“ i Specijalne bolnice za plućne bolesti
Predsjednik otvara raspravu o Prijedlogu zaključka. Bez rasprave Vijeće uz 13 glasova „za“ i 1 glasom „protiv“ donosi
Z A K L J U Č A K
o davanju mišljenja o Prijedlogu zaključka o raspodjeli sredstava
za djelomično pokrivanje gubitka Kliničke bolnice „Sveti Duh“ i 
Specijalne bolnice za plućne bolesti

1. Vijeće Gradske četvrti Donja Dubrava razmotrilo je Prijedlog zaključka o raspodjeli sredstava za djelomično pokrivanje gubitka Kliničke bolnice „Sveti Duh“ i Specijalne bolnice za plućne bolesti te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.



e) Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu
Predsjednik otvara raspravu o Prijedlogu zaključka. Bez rasprave Vijeće uz 13 glasova „za“ i 1 glasom „protiv“ donosi
Z A K L J U Č A K
o davanju mišljenja o Prijedlogu zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu 

1. [bookmark: _Hlk30676903]Vijeće Gradske četvrti Donja Dubrava razmotrilo je Prijedlog zaključka o sklapanju sporazuma o financiranju održavanja ceste Gornja Bistra – Crveni spust za 2020. godinu, te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


f) Prijedlog Odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
  Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o davanju mišljenja o Prijedlogu Odluke o izmjeni  Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije

1. Vijeće Gradske četvrti Donja Dubrava razmotrilo je Prijedlog Odluke o izmjeni  Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije, te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


g) Prijedlog zaključka o raspisivanju i objavi javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba
  Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o davanju mišljenja o Prijedlog zaključka o raspisivanju i objavi javnog natječaja
za zakup poljoprivrednog zemljišta u vlasništvu Republike Hrvatske
na području Grada Zagreba

1. Vijeće Gradske četvrti Donja Dubrava razmotrilo je Prijedlog zaključka o raspisivanju i objavi javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba, te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


h) Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
Predsjednik otvara raspravu o Prijedlogu zaključka. Bez rasprave Vijeće uz 12 glasova „za“, 1 „protiv“ i 1 „suzdržanim“ glasom donosi

Z A K L J U Č A K
o davanju mišljenja o Prijedlogu odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza

1. Vijeće Gradske četvrti Donja Dubrava razmotrilo je Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza, te na isti nema primjedbi niti prijedloga.
1. Ovaj će zaključak biti upućen Stručnoj službi gradonačelnika.


i) Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti
Predsjednik otvara raspravu o Prijedlogu zaključka. Bez rasprave Vijeće uz 13 glasova „za“, 1 glasom „protiv“ donosi
Z A K L J U Č A K
o davanju mišljenja o Prijedlogu zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacija unutar zona sanitarne zaštite izvorišta za postojeće građevine i postojeće djelatnosti

1. Vijeće Gradske četvrti Donja Dubrava razmotrilo je Prijedlog zaključka o prihvaćanju., Izvješća o provedbi mjera i aktivnosti za 2019. godinu iz Programa mjera sanacija unutar zona sanitarne zaštite izvorišta za postojeće građevine i postojeće djelatnosti, te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


j) Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.
  Predsjednik otvara raspravu o Prijedlogu zaključka. Bez rasprave Vijeće jednoglasno donosi


Z A K L J U Č A K
o davanju mišljenja o Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od  katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014.-2020.

1. Vijeće Gradske četvrti Donja Dubrava razmotrilo je Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od  katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014.-2020., te na isti nema primjedbi niti prijedloga.
2. Ovaj će zaključak biti upućen Stručnoj službi gradonačelnika.


Ad 10 - Pitanja, prijedlozi i obavijesti
Predsjednik daje informaciju u svezi Zaključka Vijeća o gradnji objekata mjesnih odbora Donja Dubrava i Stari Retkovec na koji je zaprimljeno očitovanje Gradskog ureda za imovinsko-pravne poslove i imovinu grada. U svezi s tim bio je sastanak u Gradskom uredu za strategijsko planiranje gdje je dat prijedlog da se u objektu u Cerskoj ulici smjesti Mjesni odbor Donja Dubrava. Pokušat će iznaći rješenje i s Tržnicama Zagreb o eventualnoj prenamjeni prostora stare tržnice na kojem bi se objekt mogao sagraditi. Tek se obavljaju razgovori i sve je još u začecima.
D. Nekić pita što je s paralelnom ulicom s Vrpoljskom prema Osječkoj.
Predsjednik odgovara da je uvršteno u Program gradnje nadležnog Gradskog ureda.
N. Horvatić postavlja vijećničko pitanje koje je postavio na 27. i 30. sjednici Vijeća, a na koje još uvijek nije odgovoreno. „Što je do sada poduzeto i kada se planiraju pokrenuti pravni procesi u svezi povrata zemljišta u Vrpoljskoj ulici, k.č.br. 7153 k.o. Dubrava na kojem Vijeće planira gradnju parkirališta, jer parcela do sada nije vraćena u prvobitno stanje niti je vraćena Gradu Zagrebu na korištenje, a dosadašnji korisnik je još u posjedu iste te koliki je mjesečni iznos zakupa predmetnog zemljišta?“
Predsjednik utvrđuje da će pitanje ponovno biti proslijeđeno Gradskom uredu za imovinsko-pravne poslove i imovinu Grada
Budući da više nije bilo pitanja i prijedloga, predsjednik zaključuje sjednicu u 17,30 sati. 



KLASA: 026-02/20-001/53				
URBROJ: 251-06-11-4-20-12
Zagreb, 30. siječnja 2020.

Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

